เรื่องร้องเรียน: ปัญหาคนเร่ร่อน อาศัยบนทางเดินเป็นประจำ สร้างความสกปรกแก่บริเวณทางเดินนั้นๆ ไม่ว่าจะเป็น เศษอาหาร น้ำ สิ่งปฏิกูลต่างๆ และบุคคลดังกล่าวมีการให้อาหารนกพิราบเป็นประจำ ซึ่งเป็นแหล่งเชื้อโรคที่อาจก่อให้เกิดไข้สมองอักเสบได้
การดำเนินการของเจ้าหน้าที่: สำนักงานเขตบางนาโดยฝ่ายพัฒนาชุมชนฯ ร่วมกับฝ่ายเทศกิจ ได้ลงพื้นที่ตรวจสอบเรื่องดังกล่าวแล้ว พบว่าหญิงเร่ร่อนรายดังกล่าวได้มีพฤติกรรมนำเศษอาหาร น้ำ หรือสิ่งปฏิกูลทิ้งลงบนทางเท้าจริงตามที่ได้รับแจ้ง เบื้องตนเจ้าหน้าที่ได้ทำการทำความสะอาดและตักเตือนไม่ให้กระทำอีก และจากการสอบถามข้อมูลเพิ่มเติมพบว่าอาหารที่นำมาทิ้งนั้นคืออาหารที่ได้รับจากพ่อค้า แม่ค้าบริเวณดังกล่าว จึงได้ทำการประสาสัมพันธ์กับพ่อค้า แม่ค้าบริเวณนั้นถึงเรื่องร้องเรียนที่เกิดขึ้น ในส่วนของการช่วยเหลือ หญิงเร่ร่อนดังกล่าวปฏิเสธที่จะเข้ารับการสงเคราะห์กับทางศูนย์คุ้มครองคนไร้ที่พึ่ง
ความเห็นของผู้แจ้ง: ขอบคุณเจ้าหน้าทุกๆคนมากๆนะคะ ที่รับเรื่องและเข้าดำเนินการ รวมถึงแจงแจกรายละเอียดให้เข้าใจถึงปัญหาที่ร้องเรียนได้ชัดเจนมากๆค่ะ
พื้นที่: แขวงบางนาเหนือ เขตบางนา กรุงเทพมหานคร